open-index/open-wikipedia-markdown huggingface dataset:
Linguas esquimó-aleutianas

miniatura|dereita|270px|Mapa das zonas onde se falan linguas esquimó-aleutianas.
As **linguas esquimó-aleutianas** forman unha familia de linguas que se falan e son nativas do Canadá (Nunavut, Nunavik, Nunatsiavut), Alasca, Groenlandia e a península de Chukchi, no extremo leste de Siberia. Xeograficamente, as linguas esquimó-aleutianas forman parte das linguas indíxenas de América e están consideradas como unha das familias lingüísticas primarias do mundo. Non teñen relación algunha demostrada con ningunha outra familia de linguas de América do Norte polo que se cre que representan a última e separada migración prehistórica de persoas dende Asia.

## Clasificación da familia 
*Aleutiano
**Dialectos centrais e occidentais: Atkan, Attuan, Unangan e Bering (60–80 falantes)
**Dialectos orientais: Unalaskan e Pribilof (400 falantes)
*Linguas esquimós ou linguas iupik–inuit
**Iupik (11&nbsp;000 falantes)
***Iupik de Alasca central (10&nbsp;000 falantes)
****Iupik de Alasca central (ou Yugtun)
****Chevak cup’ik (ou Cugtun)
****Nunivak cup'ig (ou Cugtun)
***Alutiiq (400 falantes)
****Koniag alutiiq
****Chugach alutiiq
***Iupik de Siberia central ou Yuit (Chaplinon e a illa St. Lawrence, 1&nbsp;400 falantes)
****Chaplinski
****Iupik da illa St. Lawrence (Sivuqaghmiistun)
***Naukan (70 falantes)
***Sirenik (extinta) (ás veces considerada como unha póla independente da familia)
**Inuit (98&nbsp;000 falantes)
***Inupiaq ou inupiat (norte de Alasca, 3&nbsp;500 falantes)
****Qawiaraq ou inupiaq da península de Seward 
****Inupiatun ou inupiaq do norte de Alasca (incluíndo Uummarmiutun)
***Lingua inuvialuktun (Canadá occidental, 765 falantes)
****Siglitun 
****Inuinnaqtun ou Kangiryuarmiutun
****Natsilingmiutut 
***Inuktitut (Canadá oriental; xunto co Inuinnaqtun, 40&nbsp;000 falantes)
****Nunatsiavummiutut (Nunatsiavut, 550 falantes)
****Nunavimmiutitut]] (Nunavik)
****Qikiqtaaluk nigiani (Sur de Baffin)
****Qikiqtaaluk uannangani (Norte de Baffin)
****Aivilimmiutut (Centro e leste de Nunavut)
****Kivallirmiutut (Sueste de Nunavut)
***Groenlandés (Groenlandia, 54&nbsp;000 falantes)
****Kalaallisut (Groenlandés occidental, 50&nbsp;000 falantes)
****Tunumiit (Groenlandés oriental, 3&nbsp;500 falantes)
****Inuktun ou Avanersuaq (arredor 1&nbsp;000 falantes)

## Notas 
## Véxase tamén 
### Ligazóns externas 
*Páxina oficial do Centro de linguas nativas de Alasca
Alemán de Pensilvania

O **alemán de Pensilvania** (*Deitsch*, *Pennsylvania Deitsch*, *Pennsilfaanisch Deitsch*) é unha variedade do alemán central occidental falado polos amish e os menonitas dos Estados Unidos e o Canadá, estreitamente relacionada co alemán do Palatinado. Estímase que hai máis de 300&nbsp;000 falantes nativos en América do Norte.

## Notas 
## Véxase tamén 
### Outros artigos 
* Wikipedia en alemán de Pensilvania
### Bibliografía 
* Keiser, Steven Hartman. *Pennsylvania German in the American Midwest* (Duke University Press, 2012), 197 pp. online review
Lingua doteli

miniatura|Falante na variedade de Achhami.
O **doteli** ou **dotyali** (डोटेली) é unha lingua indoaria falada por preto de 800&nbsp;000 de persoas, a maioría das cales viven no Nepal. Tradicionalmente, foi considerada o dialecto occidental da lingua nepalesa e escríbese en devanágari. Ten status oficial no país dende o ano 2007. Ten catro dialectos principais chamados Baitadeli, Bajhangi Nepali, Darchuli e Dotyali. O grao de comprensión mutua destes dialectos é moi alto.

## Notas 
## Véxase tamén 
### Outros artigos 
* Wikipedia en doteli
### Ligazóns externas 
* Type Nepali with Nepali Unicode
* Type In Nepali Unicode
* Saral Nepali Unicode
Stefan Demurow

**Stefan Antonowicz Demurow** (en ), nado en 1871 en Tbilisi, foi un sacerdote católico latino, finado en 1938 na persecución aos católicos na URSS.
## Traxectoria 
Naceu en 1871 en Tbilisi. Entre 1895 e 1902 foi vigairo parroquial en Kutaisi, e até 1904 administrador parroquial en Perekop, e posteriormente administrador parroquial en Bacú. Coa reorganización da Igrexa católica na URSS levada a cabo no pontificado de Pío XI, o bispo Michel d'Herbigny nomeouno en 1926 administrador apostólico de Xeorxia, con sé en Tbilisi.

O 14 de novembro de 1937 foi arrestado e acusado formalmente co artigo 68 do código penal da RSS de Azerbaidján (segundo Osipova, da RSFS de Rusia), baixo a acusación de actividades de espionaxe a favor de potencias estranxeiras, e foi condenado o 11 de febreiro. Foi executado na noite do 23 ao 24 de febreiro de 1938.

## Notas
Šiprage

**Šiprage** (en bosníaco, croata e serbio latino, *Шипраге* en serbio cirílico) é unha poboación de Bosnia e Hercegovina. En 2013 tiña unha poboación de 788 persoas, das cales o 68% eran bosníacos, o 18% serbios e o 4% outros.
## Poboación
## Notas 
## Véxase tamén
Javier Cárdenas

**Francisco Javier Cárdenas Pérez**, nado en Barcelona, o 18 de maio de 1970, é un presentador de televisión, cantante e locutor de radio español.

## Radio 
Con tan só nove anos de idade comeza a traballar na radio no programa *Peques Unic* de Radio Juventud. Ós 16 anos comeza a retransmitir partidos de fútbol en Antena 3 Radio.

Tamén colaborou no espazo *Arús con leche* dirixido polo seu cuñado Alfonso Arús, esposo da súa irmá María de los Ángeles (Angie).

De 1990 até 1995 encárgase de retransmitir partidos de fútbol, tanto en Radio Club 25 como para M80 Radio (da Cadea SER).

No ano 1997 dirixe e presenta *Segundos Fuera*, en Radio España. Alí realizábanse multitude de *sketches* radiofónicos, coas voces dos principais personaxes deste país. Algo parecido faría máis tarde no programa *Al ataque*, de Onda Rambla, onde facía un repaso acedo, e en clave de humor, sobre as novas máis destacadas da semana.

Dende o ano 2006 dirixe e presenta o programa *Atrévete*, en Cadena Dial, xunto a MJ Aledón, Isidro Montalvo, Roberto Alcaraz, Luis Rollán entre outros. Segundo o Estudio General de Medios (*EGM*) o programa *Atrévete* foi o segundo matinal con máis crecemento en España.

En 2008, foi galardoado co Premio Ondas á innovación radiofónica por combinar información, humor e entretemento, organizando un cruceiro no que durante unha fin de semana realizou radio en vivo, con actuacións musicais e concursos, coa participación en directo dos oíntes, e a convivencia dos comunicadores e artistas coa audiencia.

## Notas
Alemán do Palatinado

O **alemán do Palatinado** é un dialecto central occidental do alemán pertencente á familia do fráncico renano. Fálase no val do Rin, entre as cidades de Zweibrücken, Kaiserslautern e Mannheim, na fronteira coa rexión de Alsacia (Francia), e no Rin. O alemán de Pensilvania, provén principalmente dos dialectos palatinos do alemán falados por alemáns que emigraron a América do Norte entre os séculos XVII e XIX e decidiron manter as súas linguas nativas. Os suabos do Danubio en Croacia e Serbia tamén empregan moitos elementos deste.

É importante destacar que a pronunciación e a gramática varían coas rexións (mesmo nas vilas). Pola fala dos alemáns do Palatinado, adóitase saber de que zona ou de que vila son. O que teñen en común tódolos dialectos do Palatinado é que non se emprega o xenitivo, así como o imperfecto do alemán.

## Notas 
## Véxase tamén 
### Outros artigos 
* Wikipedia en alemán do Palatinado
### Bibliografía 
* Dialectos alemáns actuais: Pfälzisch
Hipertimesia

**Hipertimesia**, tamén chamada **hipermnesia** ou **síndrome hipermnésica**, é unha condición da memoria, consistente no aumento da función de evocación, sen que se observe unha hiperfunción en canto á capacidade de almacenamento. As persoas afectadas por esta síndrome posúen unha memoria autobiográfica superior,  ou sexa que poden lembrar até o máis mínimo detalle.

## Etimoloxía 
O termo "*hipertimesia* deriva do grego hiper = 'exceso' e "timesia" = *thymesis* (*θύμησις*) 'lembrar'. Como se describiu por primeira vez en 2006 nun artigo de Neurocase titulado "Un caso infrecuente do recordo autobiográfico", as dúas características definitorias de hipertimesia son:
# A persoa emprega unha cantidade anormalmente grande de tempo en pensar sobre o seu pasado persoal.
# A persoa ten unha extraordinaria capacidade para lembrar eventos específicos do pasado en xeral, e persoal.

## Capacidades 
Os individuos de hipertimesia poden lembrar os acontecementos que experimentaron persoalmente. A unha persoa hipertimésica pódeselle indicar unha data e esta describirá os feitos ocorridos ese día, mesmo o clima e ​​moitos detalles aparentemente triviais que a maioría da xente non sería quen de lembrar. Poden lembrar en que día da semana caeu cada data, pero non son necesariamente calculadoras de calendario como as persoas con autismo ou síndrome de savant; os seus recordos limítanse ós días nun calendario «mental persoal». A asociación mental prodúcese de maneira automática e de forma obsesiva. Por outra banda, a hipnose parece poder provocar nalgunhas persoas unha hipermnesia transitoria.

## Notas
Centro comercial

[miniatura|dereita|250px|Centro comercial A Laxe de [Vigo.]]
Un **centro comercial**, (tamén coñecidos como ***shopping centers*** do inglés), é unha construción que consta dun ou varios edificios, polo xeral de gran tamaño, que albergan servizos, locais e oficinas comerciais aglutinados nun espazo determinado concentrando maior cantidade de clientes potenciais dentro do recinto.

Un centro comercial está pensado como un espazo colectivo con distintas tendas; ademais, inclúe lugares de lecer, esparexemento e diversión, como cines ou feiras de comidas dentro do recinto. Aínda que estea en mans privadas, polo xeral os locais comerciais alúganse e véndense de forma independente, polo que existen varios donos de devanditos locais, que deben pagar servizos de mantemento ao construtor ou á entidade administradora do centro comercial.

## Os centros comerciais e o consumo dos fogares 
A evolución do mercado de centros comerciais está relacionado de forma directa coa capacidade de consumo dos fogares, resistíndose a actividade en épocas de crises. O cociente de análise da madurez deste mercado foi a SBA/habitante, aínda que outras liñas de análises prefiren a SBA/M€ consumido, que relaciona mellor o mercado inmobiliario e a economía real.

## Notas 
## Véxase tamén 
### Bibliografía 
* *El centro comercial*, de Beatriz Sarlo: unha descrición (en Internet) desde moitos puntos de vista: socioloxía, ecoloxía, urbanismo, mercadotecnia, *shopping *etc.
Van (anatomía)

thumb|upright=.5|Posición do van.
O **van**, **cós ** ou **cintura** é a parte do corpo entre as costelas e a pelve, onde en persoas cunhas medidas proporcionais acostuma se producir un estreitamento riba das cadeiras.

A medida do van fai referencia á liña horizontal onde a cintura é máis estreita.

A complexión feminina ten, polo xeral, un van máis estreito ca os homes.

## Índice van/cadeira 
O índice cintura/cadeira é unha relación para dividir o perímetro da cintura entre o da cadeira. O índice a proporción na que a graxa está distribuída a través do tronco.

Un índice de 0,7 para as mulleres e de 0,9 para os homes corresponden aos ideais de saúde e fertilidade.

## Medida da cintura 
miniatura|Un mozo con sobrepeso cunha circunferencia no van de 100 cm.
O tamaño da circunferencia do van dunha persoa utilízase para determinar a obesidade. Un exceso de graxa abdominal é un factor de risco para o desenvolvemento de doenzas cardíacas e outras doenzas ligadas co sobrepeso. O Instituto Nacional do Corazón, Pulmóns e Sangue dos Estados Unidos (The National, Heart, Lung and Blood Institute, NHLBI) categoriza o risco de enfermidades relacionadas coa obesidade como alto se a circunferencia do van é maior de 102&nbsp;cm e 88&nbsp;cm, para os homes e mulleres, respectivamente.

Un estudo publicado por The European Heart Journal en abril de 2007 mostrou que a circunferencia do van, do mesmo xeito que o índice van/cadeira axudan a predicir problemas cardiovasculares.

## Notas 
## Véxase tamén 
### Outros artigos 
* Cadeira
* Cadril
* Peito
Fráncico ripuario

O **fráncico ripuario** ou **franconio ripuario** (en alemán Ripuarisch, en ripuario *Ripoaresch*; do latín *ripa* 'beira') é un conxunto de dialectos do alemán, parte do grupo central occidental. Xunto co luxemburgués, o fráncico moselano e o fráncico renano constitúe a familia dialectal do fráncico central, sendo a súa variedade máis noroccidental. O seu nome provén dos francos ripuarios, que se estableceron a beiras do Rin a partir do século IV.

Fálase principalmente no estado federado de Renania do Norte-Westfalia, ó sur da liña de Benrath, dende o noroeste de Düsseldorf e Colonia até Aquisgrán ó oeste, e Waldbröl ó leste. Tamén se estende ó norte de Renania-Palatinado, a área de Eupen (leste de Bélxica) e algúns municipios limítrofes dos Países Baixos (Kerkrade, no Limburgo neerlandés). O fráncico ripuario está clasificado como "vulnerable" polo Libro Vermello das Linguas Ameazadas da UNESCO.

As variedades que conforman o ripuario chámanse a si mesmas Platt: así, o *Öcher Platt* é a fala de Aquisgrán, o *Eischwiele Platt* a de Eschweiler, o Bönnsch *Platt* a de Bonn, etc. De entre todas elas, a máis coñecida é o ripuario de Colonia, o *Kölsch*.

## Notas 
## Véxase tamén 
### Outros artigos 
* Wikipedia en fráncico ripuario
### Bibliografía 
* Ferdinand Münch: Grammatik der ripuarisch-fränkischen Mundart. Verlag Friedrich Cohen, Bonn 1904 (online). Nachdruck mit Genehmigung, Saendig Reprint Verlag, Vaduz 1970. ISBN 3-50021670-6. 
* Georg Heike: Zur Phonologie der Stadtkölner Mundart. Eine experimentelle Untersuchung der akustischen Unterscheidungsmerkmale. (Deutsche Dialektgeographie Band 57), N.&nbsp;G.&nbsp;Elwert Verlag, Marburg 1964. 
* Claudia Froitzheim: Artikulationsnormen der Umgangssprache in Köln - Continuum Schriftenreihe zur Linguistik Band 2. Gunter Norr Verlag, Tübingen, 1984. 223 Seiten, Graphiken. (Zugl.: Univ., Diss., Köln 1983) ISBN 3-87808-332-7.
* Jürgen E. Schmidt: Die mittelfränkischen Tonakzente (Rheinische Akzentuierung). Mainzer Studien zur Sprach- und Volksforschung 8. Stuttgart 1986. ISBN 3-515-04803-0
* Jürgen E. Schmidt: Die sprachhistorische Genese der mittelfränkischen Tonakzente. In: Auer/ Gilles/ Spiekermann: Silbenschnitt und Tonakzente. Niemeyer, Tübingen 2002, S. 201-233. ISBN 3-484-30463-4
Risco moral

O **risco moral** é un concepto económico que describe aquelas situacións nas que un individuo ten información privada acerca das consecuencias das súas propias accións e con todo son outras persoas as que soportan as consecuencias dos riscos asumidos. O risco moral infórmanos como os individuos asumen nas súas decisións maiores riscos cando as posibles consecuencias negativas dos seus actos non son asumidas por eles, senón por un terceiro.

Existe risco moral cando unha persoa ten unha maior información acerca das súas propias accións que o resto dos individuos, esta situación provoca que, no caso de que sexa outra a persoa que soporta os custos asociados á falta de esforzo ou responsabilidade, os incentivos a esforzarse ou ser responsables estean distorsionados. O risco moral reduce a capacidade do mercado para asignar eficientemente o risco.

A utilización do termo "*moral*" para describir a situación exposta pode ser considerada errónea, por canto non hai nada especialmente inmoral no comportamento descrito, pois os individuos reaccionan ante os seus incentivos e por tanto exclúense malas intencións, tentativas fraudulentas etc. O risco moral é un dos problemas orixinados pola presenza de información asimétrica e pode ser "modelizado" como un problema do axente-principal.

## Notas 
## Véxase tamén 
### Ligazóns externas 
* Risco moral: Alenta o financiamiento do FMI a imprudencia de prestatarios e prestamistas?
* O problema do risco moral e a teoría da axencia
* O risco moral e o salvamento das institucións financeiras fronte aos diferentes modelos de sistema financeiro
* Financiamento do FMI e risco moral
Supermercado

[miniatura|A tenda orixinal de [Walmart, a cadea de supermercados máis grande do mundo.]]

Un **supermercado** é un estabelecemento comercial de venda polo miúdo que ofrece bens de consumo en sistema de autoservizo entre os que se atopan alimentos, roupa, artigos de hixiene, perfumaría e limpeza. Estas tendas poden ser parte dunha cadea, xeralmente en forma de franquía, que pode ter máis sedes na mesma cidade, estado ou país. Os supermercados xeralmente ofrecen produtos a baixo prezo. Para xerar beneficios, os supermercados tentan contrarrestar a baixa marxe de beneficio cun alto volume de vendas.

Outras clases de tendas de autoservizo como os hipermercados, venden tamén roupa e accesorios vehiculares como lamias.

## Notas 
## Véxase tamén 
### Outros artigos 
* Canle de distribución
Imposto sobre sociedades

O **imposto sobre sociedades**, tamén denominado **imposto sobre a renda** ou o **beneficio das sociedades**, é un imposto directo, de carácter persoal e habitualmente de tipo impositivo único, que recae sobre os beneficios obtidos polas sociedades.

Nos sistemas fiscais, o gravame das rendas estrutúrase en dous grandes impostos, un que grava ás persoas físicas  (imposto sobre a renda das persoas físicas) e outro paralelo que grava a renda ou beneficio das sociedades (**imposto sobre sociedades**). A pesar do protagonismo actual das sociedades na vida económica dos países desenvolvidos, con todo a participación do imposto sobre sociedades no conxunto de ingresos fiscais nos países pertencentes á OCDE alcanzou un 10%, fronte ao 26% correspondente ao imposto sobre a renda das persoas físicas.

A existencia dun imposto sobre as sociedades foi obxecto de controversia no ámbito teórico da economía pública, enfrontando aos que consideran que é unha figura independente de imposto sobre a renda das persoas físicas, así desde a perspectiva legal, as sociedades son persoas xurídicas que teñen capacidade legal para contratar e asumir débedas e dereitos, e por tanto igual que as persoas físicas deben pagar impostos. Fronte a esta postura atópanse os que opinan que as sociedades son un mero conduto de transmisión da renda cara ás persoas físicas e que é nestas onde debe producirse o gravame das rendas.

## Notas 
## Véxase tamén 
### Outros artigos 
* Impostos
* IRPF
* Prezos de transferencia
Deflación

A **deflación** ou **inflación negativa**, en economía, é un descenso xeneralizado e prolongado -como mínimo, dous semestres segundo o FMI- dos prezos de bens e servizos motivado por unha atonía da demanda e un exceso das capacidades produtivas (oferta). A deflación normalmente está asociada ás recesións e ás crises económicas e financeiras como ocorreu durante a Gran Depresión e a Gran Recesión.

## Notas 
## Véxase tamén 
### Outros artigos 
* Inflación
* Economía
Economía do traballo

A **economía do traballo**, ou **economía laboral**, é a rama da economía especializada no estudo do mundo do traballo. Dependendo de cal sexa o enfoque adoptado dentro dos existentes na ciencia económica, a análise dos aspectos laborais da economía adquirirá características particulares e distintivas dos demais. Na economía contemporánea é dominante o enfoque neoclásico.

Entre os problemas principais que entran no campo de estudo da economía do traballo están o desemprego, o nivel de salarios, a produtividade do traballo e a calidade e estabilidade dos empregos, entre outros.

## Véxase tamén 
### Outros artigos 
* Macroeconomía
* Microeconomía
* Teoría do valor-traballo
* Sindicato
Débeda

[miniatura|[Palacio da Bolsa de Madrid|Palacio da Bolsa de Madrid, España.|300px]]
A **débeda** (do latín **debĭta**, «o que se debe a alguén») é un compromiso de pago obrigado entre dúas entidades (persoa, grupo, empresa, estado). Se a palabra débeda se emprega esencialmente para devolver diñeiro, é dicir, débeda económica, unha débeda é tamén un concepto moral. Certas débedas morais son imposibles de cuantificar ou de reembolsar, por exemplo, cando unha persoa salva a vida doutra persoa.

As débedas xogan un rol central na organización das actividades humanas, sobre todo económicas. Xeralmente, unha débeda permite un investimento que transforma o tecido produtivo, xerando melloras para a produción. Por exemplo, un estado pode endebedarse para construír infraestruturas tales como estradas, que á súa vez van favorecer os intercambios. Ou sinxelamente, un campesiño pode pedir a axuda dos seus veciños para traballar unha terra, que poderá entón frutificar e dar beneficios.

No capitalismo, o sistema bancario é un puntal esencial da economía de mercado. Os bancos centrais controlan a emisión de moeda e emiten débeda pública. Efectivamente, a débeda non é senón un medio para controlar a macroeconomía e a taxa monetaria, un instrumento en función de varios índices: o crecemento económico, a inflación ou o desemprego dun país. Co fin de asegurar a confianza dos diferentes axentes económicos, as débedas están reguladas pola lei. En Dereito, o concepto de débeda forma parte do dereito das obrigacións. Pero as dinámicas complexas da débeda son dificilmente comprensibles e, a pesar do dereito, causan un risco certo sobre a economía ou as sociedades humanas. Non pode facerse caso omiso aos riscos exteriores, como o clima ou a saúde das persoas, nin á dimensión psicolóxica asociada á percepción do futuro, do valor ou do risco nos seres humanos. Se os axentes económicos perden confianza no futuro ou na súa capacidade para cumprir as súas promesas, o fráxil equilibrio pode romper.

En contabilidade, unha débeda é un pasivo ou un activo, visto desde o punto de vista do debedor ou do acredor, cuxo vencemento e importe están fixados de modo preciso. Neste sentido, as débedas dunha persoa, dunha empresa, dun país ou dunha institución son o conxunto dos préstamos que terá que reembolsar.

## Notas
Cheque

miniatura|300x300px|Cheque.
Un **cheque ** (anglicismo de *cheque *ou *check*) é un documento contable de valor no que a persoa que é autorizada para extraer diñeiro dunha conta (por exemplo, o titular), estende a outra persoa unha autorización para retirar unha determinada cantidade de diñeiro da súa conta, a cal se expresa no documento, prescindindo da presenza do titular da conta bancaria. O cheque é un título de valor á orde ou ao portador e abstracto en virtude do cal unha persoa, chamada librador, ordena incondicionalmente a unha institución de crédito o pago á vista dunha suma de diñeiro determinada a favor dunha terceira persoa chamada beneficiario.

## Notas 
## Véxase tamén 
### Outros artigos 
* Letras de cambio
* Nota promisoria
* Fondos propios
Pocomaco

**Pocomaco** ou **Po. Co. Ma. Co.** son as siglas polas que se coñece o **Polígono de Comercio Maiorista da Coruña**, un polígono comercial, industrial e loxístico situado no lugar de Mesoiro, no concello da Coruña.
## Historia 
En febreiro de 1967 formouse a asemblea constitutiva, e en xullo de 1972 comezaron as obras de urbanización, rematadas en decembro de 1974.

No polígono están instaladas empresas senlleiras como *El Ideal Gallego*, Prosegur ou Armería Álvarez e teñen importantes departamentos outras como Hijos de Rivera (centro loxístico) ou Abanca (centro tecnolóxico).

A finais da primeira década do século XXI construíuse mediante iniciativa privada o polígono industrial de Vío, para complementar o xa saturado Po.Co.Ma.Co., porén en 2017 a téxtil Caramelo, a única empresa instalada na nova infraestrutura, anunciaba a súa quebra e liquidación.

En 2013 inaugurouse o primeiro dos tres aparcadoiros disuasorios de balde dos que dispón o polígono.

## Accesos 
### Ferroviario 
O polígono conta cun cargadoiro en desuso que orixinariamente estaba conectado á liña A Coruña-Zamora. Contémplase de cara ao futuro aproveitar esta circunstancia para construír nas proximidades unha conexión co novo Porto Exterior.

### Estradas e autoestradas 
* AC-14. Conecta o polígono con distintos barrios da cidade e o centro máis o aeroporto e a A-6.
* DP-0512. Conecta o polígono con Coruña e Arteixo a través de Feáns e Uxes.

### Transporte público 
* Cía. de Tranvías da Coruña: liña 21.

## Galería de imaxes 
## Notas 
## Véxase tamén 
### Ligazóns externas 
* Páxina web
Shio Batmanishvili

**Shio Batmanishvili** (en ), nado en 1885 en Akhaltsikhe e executado o 1 de novembro de 1937 preto de Medvezhegorsk (RASS de Carelia, RSFS de Rusia), foi un sacerdote greco-católico xeorxiano.
## Traxectoria 
Batmanishvili naceu en 1885 en Akhaltsikhe, na gobernación de Tiflis do Imperio Ruso (hoxe en Xeorxia). Estudou no seminario de Constantinopla e posteriormente Teoloxía en Roma, sendo ordenado sacerdote en 1912.

## Notas
Lingua livvi

A **lingua livvi** (*livvikovian*, *olonets*; en ) é unha lingua fino-báltica da familia urálica falada polos **carelios de Olonets**, que habitan tradicionalmente na área entre os lagos Ladoga e Onega, ó norte do río Svir. Ten recoñecemento oficial en Finlandia e a República de Carelia. O livvi está clasificado como definitivamente en perigo polo Libro Vermello das Linguas Ameazadas da UNESCO.

miniatura|Tatiana Boiko falando o livvi en 2018.

## Notas 
## Véxase tamén 
### Outros artigos 
* Wikipedia en livvi
* Lingua carelia
### Ligazóns externas 
* *Oma Mua* semanario en livvi
Redd Kross

**Redd Kross** é unha banda estadounidense de rock alternativo procedente de Hawthorne (California). O grupo ten as súas raíces en 1978 nunha banda de punk rock chamada The Tourists, fundada polos irmáns Jeff e Steve McDonald mentres estaban no instituto. A estes uníronselles os seus amigos Greg Hetson e John Stielow e Redd Kross realizou o seu primeiro concerto abrindo para Black Flag.

## Discografía 
## Véxase tamén 
### Ligazóns externas 
* Páxina oficial
Ramzan Kadyrov

miniatura|240px|Kadyrov no 2014.
**Ramzan Akhmadovich Kadyrov** (en , en ), nado o 5 de outubro de 1976 é o Presidente da República de Chechenia e antigo membro do movemento checheno de independencia.

## Traxectoria 
É o fillo do antigo presidente checheno Akhmad Kadyrov, que foi asasinado en maio de 2004. En febreiro de 2007, Kadyrov substituíu a Alu Alkhanov como Presidente, o cal ocorreu pouco despois de cumprir 30 anos, que é a idade mínima que se precisa para ocupar o posto. Estivo involucrado en violentas loitas de poder cos señores da guerra Sulim Yamadayev e Said-Magomed Kakiev pola autoridade militar, e con Alu Alkhanov pola autoridade política.

Ramzan Kadyrov é membro de honra da Academia Rusa de Ciencias Naturais. Fundou o Club de Loita Akhmat e estabeleceu o torneo de estilo libre Ramzan Kadyrov & Adlan Varayev. Dende novembro de 2015 é membro da Comisión Consultiva do Consello de Estado da Federación Rusa.

En abril de 2017, xurdiron informes que confirman que os homes homosexuais de Chechenia estaban a ser arrestados, detidos en campos de concentración, e torturados como parte dun pogrom rexional. Kadyrov prometeu "eliminar" a poboación homosexual de Chechenia antes de que remate o mes de maio de 2017.

## Notas 
## Véxase tamén 
### Ligazóns externas 
*Páxina oficial
Propagandhi

**Propagandhi** é unha banda canadense de punk rock formada en Portage la Prairie, Manitoba en 1986 polo guitarrista Chris Hannah e o batería Jord Samolesky. Hoxe en día o grupo está baseado en Winnipeg, Manitoba e complétano o baixista Todd Kowalski e o guitarrista Sulynn Hago.

Mentres que os seus primeiros traballos estaban aliñados coa tradición punk rock e skate punk, nos seus últimos anos os discos de Propagandhi movéronse cara a un son máis pesado influenciado polo heavy metal máis técnico. Tanto nas súas letras como no seu activismo, os membros da banda defenden varias caousas de esquerdas e anarquistas e o veganismo.

## Discografía 
## Notas 
## Véxase tamén 
### Ligazóns externas 
* Páxina oficial
Guionista

dereita|miniatura|250px|Páxina dun guión.
O **guionista** é o autor dun guión literario, tanto para unha produción de audiovisuais ou a radio, ou para banda deseñada. O guión pode ser unha creación orixinal ou unha adaptación doutra obra pre-existente.

## Guionistas para filmes 
Un guionista de filmes é o encargado de escribir un texto polo miúdo que determina o contexto, a configuración e as accións da obra, ademais dos diálogos.

Para iso, ten que primeiro recoller información (moitas veces coa axuda dun ou varios documentalistas) sobre o tema descrito pola sinopse ou a obra literaria que ten que adaptarse. Tamén poden colaborar co escritor outros escritores (co-guionistas) ou ter dialoguistas que están especializados para escribir diálogos. Unha das peculiaridades do traballo de guionista é que ten que dividir o guión non é en capítulos, senón en secuencias numeradas; así mesmo, ás veces, ten que escribir varias versións do guión, xa que isto pode cambiar en función dunha serie de criterios (cambio de actores, etc.).

Moitos escritores convértense en guionistas das súas propias obras e moitos directores de cine, especialmente de fóra de Hollywood, son tamén os seus propios guionistas.

### Guionistas salientables 
* Paul Thomas Anderson
* Raymond Chandler
* Blake Edwards
* Nora Ephron
* William Faulkner
* Charlie Kaufman
* Joseph L. Mankiewicz
* Billy Wilder
* Bruce Dickinson
* Mario Puzo

## Guionistas de banda deseñada 
* Joaquim Carbó
* Andreu Martín
* Charlier
* Pierre Christin
* Greg
* René Goscinny
* Stan Lee
* Alan Moore
* Carlos Sampayo

## Notas 
## Véxase tamén
The Posies

**The Posies** é unha banda estadounidense de power pop fundada en 1987 en Bellingham, Washington polos seus principais compositores Jon Auer e Ken Stringfellow. Son coñecidos sobre todo polos seus éxitos "Golden Blunders" (do álbum *Dear 23*), e "Dream All Day", "Solar Sister" e  "Flavor of the Month" (do *Frosting on the Beater*).

## Discografía 
## Véxase tamén 
### Ligazóns externas 
* Páxina oficial
Isis (grupo musical)

**Isis** foi unha banda estadounidense de post-metal fundada en Boston, Massachusetts en 1997, aínda que posteriormente se asentou nos Ánxeles (California). O grupo tomou prestado e axudou a desenvolver o son pioneiro de artistas como Neurosis e Godflesh. A súa música, influenciada polo heavy metal, está formada por longas cancións centradas na repetición e na evolución da estrutura. O derradeiro álbum de estudio de Isis, *Wavering Radiant*, publicouse en maio de 2009. A banda separouse en xuño de 2010, xusto antes de editar un EP compartido cos Melvins.

## Discografía 
## Véxase tamén 
### Ligazóns externas 
* Páxina oficial
Lingua pangasinesa

O **pangasinés** ou **pangasiano** é unha das principais linguas de Filipinas. É falada polos habitantes da provincia de Pangasinan, na costa oeste da illa de Luzón, ó longo do golfo Lingayen, a parte norte de Tarlac e o suroeste de La Union, a maioría dos cales pertence ó pobo pangasinés. É entendida noutros lugares como Benguet, Nueva Ecija, Nueva Vizcaya. No 2012, era unha das principais linguas de Filipinas, sendo estudado formalmente nas escolas e nas universidades.

## Notas 
## Véxase tamén 
### Outros artigos 
* Wikipedia en pangasinés
### Bibliografía 
*Lorenzo Fernández Cosgaya.  *Diccionario pangasinán-español* e ''Vocabulario Hispano-pangasinán (Colexio de Santo Tomás, 1865). Dispoñible en Internet na University of Michigan's Humanities Text Initiative.
* Anastacio Austria Macaraeg.  Vocabulario castellano-pangasinán (1898).
* Mariano Pellicer.  Arte de la lengua pangasinán o caboloan (1904).
* Felixberto B. Viray.  The Sounds and Sound Symbols of the Pangasinan Language (1927).
* Corporación de PP. Dominicos.  Pasion Na Cataoan Tin JesuChristo (U.S.T. Press, 1951).
* Paciencia E. Versoza.  Stress and Intonation Difficulties of Pangasinan Learners of English (1961).
Linguas min

As **linguas min** (閩語/闽语: Mìng ngṳ̄) son un grupo de linguas variedades do chinés faladas por máis de 70 millóns de persoas no sueste da provincia chinesa de Fujian, así como polo migrantes da provincia de Guangdong (arredor de Chaozhou-Swatou, ou a áreas de Chaoshan, na península de Leizhou e en parte de Zhongshan), Hainan, os tres condados do sur de Zhejiang, no arquipélago de Zhoushan, algunhas vilas de Liyang, Jiangyin na provincia de Jiangsu, e en Taiwán. O nome deriva do río Min de Fujian. As variedades min non son mutuamente intelixibles con outras variedades de chinés.

## Véxase tamén 
### Bibliografía 
* 
* 

### Outros artigos 
* Lingua min nam
* Lingua min dong
* Lingua min do norte
Sousón

A **sousón** é unha variedade de uva tinta (*Vitis vinifera*) autóctona de Galicia e a Rexión Norte de Portugal, de pequeno tamaño, forma acuminada e pel fina de cor negra azulada, utilizada especialmente para a elaboración dos viños das denominacións de orixe Rías Baixas, Ribeiro e Valdeorras.

Cultívase tamén da outra beira do Miño, no Alto Miño, onde se coñece cos sinónimos lusos: ***souzão*** e ***vinhão***. A uva é coñecida por producir viños cunha cor intensa, con sabores bastos e a pasas.

## Rexións 
É orixinario da ribeira do Miño.

Trátase dunha uva escasa, polo que se complementa con outras. Está recomendada como variedade de vinificación en Galicia, segundo a Orde APA/1819/2007, pola que se actualiza o anexo V, clasificación das variedades de vide, do Real Decreto 1472/2000, de 4 de agosto, que regula o potencial de produción vitícola.

Cultívase nas denominacións de orixe Rías Baixas, Ribeiro e Valdeorras.

No Norte de Portugal adóitase usar para a produción de viño do Porto. Tamén está autorizada nas DOC portuguesas de Douro e Dão-Lafões.

Tamén se cultiva en rexións vinivitícolas de Australia, California e Suráfrica. En Australia úsase a sousón para facer viño ao estilo do Porto e tamén viños de mesa mesturándoa con outras variedades portuguesas.

## Nota
Ecuación de Majorana

A **ecuación de Majorana** é unha ecuación de onda relativista similar á ecuación de Dirac, pero inclúe o conxugado de carga ψc dun espinor ψ. Chámase así polo científico italiano Ettore Majorana e, en unidades naturais, é:
: i {\partial\!\!\!\big /} \psi - m \psi_c = 0 \qquad \qquad (1)
Escrita en notación de Feyman, onde o conxugado de carga se define como:
: \psi_c := \gamma^2 \psi^*\ .
A ecuación (1) pode ser expresada, alternativamente, como:
: i {\partial\!\!\!\big /} \psi_c - m \psi = 0 \qquad \qquad (2) .
Se unha partícula ten unha función de onda ψ que satisfai a ecuación de Majorana, a cantidade *m* na ecuación chámase "masa de Majorana". Se ψ = ψc, daquela chámase "espinor de Majorana". Ao contrario do espinor de Weyl ou do de Dirac, o espinor de Majorana é unha representación real do grupo de Lorentz, que é a razón pola cal está permitido incluír tanto o espinor como o seu complexo conxugado na mesma ecuación. Realmente, existe outro xeito de escribir un espinor de Majorana en función de catro compoñentes *reais*, o que amosa por que ás veces se considera a "conxugación complexa" como un artefacto de usar a notación de Dirac para un espinor real.

## Notas 
## Véxase tamén 
### Outros artigos 
* Ettore Majorana
* Fermión de Majorana
* Física de partículas

### Bibliografía 
* Marsch Eckart. "A New Route to the Majorana Equation". En *Symmetry* 2013, 5, 271-286. *(En inglés)*
* Aste, Andreas. "A Direct Road to Majorana Fields". En Symmetry 2010, 2, 1776-1809. *(En inglés)*
Type O Negative

**Type O Negative** foi unha banda estadounidense de metal gótico formada en Brooklyn, Nova York en 1989, por Peter Steele (voces e baixo), Kenny Hickey (guitarra e coros), Josh Silver (teclados e coros) e Sal Abruscato (batería e percusión), que posteriormente foi substituído por Johnny Kelly. O seu énfase lírico en temas de romance, depresión e morte deulles o alcume de "The Drab Four" (en homenaxe ao algume dos Beatles "Fab Four"). A banda conseguiu o disco de platino co seu álbum de 1993 *Bloody Kisses*, e o de ouro con *October Rust*, de 1996, e gañou unha gran base de seguidores grazas aos seus sete álbums de estudio, dous recompilatorios de grandes éxitos e varios concertos en DVD.

O 14 de abril de 2010, o vocalista, baixista e principal compositor Peter Steele morreu dunha insuficiencia cardíaca provocada por un aneurisma aórtico. Kenny Hickey e Johnny Kelly afirmaron nunha entrevista en novembro de 2010 na revista francesa *Rock Hard* que a banda non continuaría.

## Discografía 
## Notas
Asphodelus fistulosus

O **Asphodelus fistulosus** é unha planta pertencente o xénero *Asphodelus*.

## Distribución 
Esténdese por toda a Península Ibérica, mais é especialmente abondosa no Mediterráneo, incluídas as principais illas e costas. Chega ata Asia, estendéndose dende Xordania, Turquía ou Líbano ata a península arábiga. Debido á súa adaptabilidade ten ampliado o seu rango de distribución. Coma no oeste e centro de Europa (onde é considerada invasora) e mesmo os Estados Unidos, América Latina, Australia e Nova Zelandia.

## Características 
Estabñécese en lugares degradados pola actividade humana, coma en cunetas, vertedoiros ou beiras de camiños. É moi resistente ás secas e evita as sombras. Pode alcanzar os 70&nbsp;cm de altura. Conta cun alto contido en asfodelina e en asfodelósido. Estas tóxinas son unicamente soportadas polos porcos, polo que o resto dos animais non se alimentan dela.

## Referencias
Obituary

**Obituary** é unha banda estadounidense de death metal formada en outubro de 1984 en Tampa, Florida. Initicialmente chamouse Executioner, nome que cambiaría por Xecutioner en 1986 para evitar confusións co grupo de thrash metal Executioner de Boston, e posteriormente volverían cambiar polo definitivo Obituary en 1988. A día de hoxe a banda está composta polo vocalista John Tardy, o guitarrista Kenny Andrews, o guitarrista Trevor Peres, o baixista Terry Butler e o batería Donald Tardy. Obituary pasou por varios cambios na súa formación, sendo só Peres e os irmáns Tardy os únicos membros constantes. A banda tivo un papel fundamental no desenvolvemento da música death metal, e é un dos grupos do xénero máis exitosos de todos os tempos. Ata a data Obituary leva publicados dez álbums de estudio.

## Discografía 
## Notas 
## Véxase tamén 
### Ligazóns externas 
* Páxina oficial
Amalia Fraguela

**Amalia Fraguela**, nada en Sedes (Narón) en 1884 e finada en Ferrol en 1958 foi unha sindicalista anarquista galega.

## Traxectoria 
No verán de 1912 formou en Ferrol xunto con Rosario Sardiña e Emilia Cora un dos primeiros grupos galegos de mulleres anarquistas, que nomearon La Linterna. Iniciaron a súa actividade co manifesto "A las mujeres". O seu obxectivo era cooperar coa propaganda emancipatoria das mulleres e outros grupos afíns. As actividades de La Linterna non duraron moito tempo, porque Amalia Fraguela marchou de Ferrol con destino ao País Vasco, se ben seguiu colaborando na publicación anarquista ferrolá *Cultura Libertaria*, que acolleu tamén textos de Isabel Barea e Teresa Claramunt entre outras autoras.

Amalia Fraguela seguía coa súa idea de organizar as mulleres e facer propaganda dos ideais anarquistas entre elas. Froito deste empeño tivo lugar a fundación do grupo anarquista feminino Luz y Armonía en marzo de 1913. Así, manifestaron o seu obxectivo de propagar os ideais anarquistas a través de folletos e da prensa tratando de educar e educarse.

Regresou a Ferrol durante a II República pero estivo apartada da militancia. A partir de 1942 traballou no servizo de limpezas do Concello de Ferrol, e faleceu en 1958 pouco tempo despois de se xubilar.
## Vida persoal
En 1912 foi nai xunto con Vicente Couce dunha nena, que chamaron Luz Armonía. Cara a 1919 tiveron outro fillo chamado Vicente, O seu fillo, militante das Juventudes Libertarias, que estaba a facer o servizo militar no Cuartel das Dores de Ferrol cando estalou o golpe de Estado en 1936. Vicente Couce tentou participar na liberación de varios presos condenados á morte, pero a acción foi descuberta e os implicados axustizados sumariamente.

## Notas 
## Véxase tamén 
### Ligazóns externas 
* Baracaldo no século XX.
* Álbum de mulleres
Machine Head

**Machine Head** é unha banda estadounidense de heavy metal procedente de Oakland (California). A banda foi formada o 12 de outubro de 1991 polo guitarrista e vocalista Robb Flynn, que segue sendo o único membro orixinal do grupo. A musicalidade agresiva de Machine Head converteuna nunha das bandas pioneiras na nova onda do heavy metal estadounidense. A súa formación actual está composta por Flynn, o baixista Jared MacEachern, o batería Matt Alston e o guitarrista Reece Scruggs. O baixista Adam Duce, os guitarristas Logan Mader, Ahrue Luster, Phil Demmel e Wacław Kiełtyka, e os baterías Tony Costanza, Chris Kontos e Dave McClain son antigos membros da banda; Mader e Kontos estiveron de xira con Machine Head en 2019 e 2020 como parte da xira do 25 aniversario do seu primeiro álbum, *Burn My Eyes* (1994).

Os primeiros catro álbums de Machine Head déronlle á banda unha crecente base de fans en Europa, onde chamaron a atención do programa *Headbangers Ball* da MTV. Nos Estados Unidos (onde o programa foi retirado durante o movemento grunge) Machine Head non tería éxito ata lanzamentos posteriores. O grupo estivo a piques de separarse en 2002 despois de que fallasen as negociacións co seu selo, Roadrunner Records, no medio da controversia que rodeu ao seu cuarto álbum *Supercharger* (editado tres semanas despois dos atentados do 11 de setembro de 2001) fixo que o tema "Crashing Around You", que tiña un vídeo no que saían edificios ardendo, fose retirado de todos os medios de comunicación. A banda volveu a asinar con Roadrunner pouco despois.

Despois de experimentar con elementos de groove metal e nu metal nos seus primeiros lanzamentos, Machine Head cambiou a un son thrash metal máis tradicional e cancións máis longas co seu sexto álbum, *The Blackening* (2007), que recibiu a aclamación da crítica e foi escollido como Álbum da Década por Metal Hammer en 2010; o primeiro sinxelo do álbum, "Aesthetics of Hate", tamén gañou unha nomeación aos premios Grammy. A banda acadou un éxito similar cos seus dous álbums seguintes, *Unto the Locust* (2011) e *Bloodstone & Diamonds* (2014).
## Discografía 
## Notas 
## Véxase tamén 
### Ligazóns externas 
* Páxina oficial
Erasmo de Narni

miniatura|Escultura ecuestre de Erasmo de Narni "Gattamelata" no Museo la Piscine de Roubaix.
**Erasmo de Narni,** nado en Narni -Umbría-  en 1370 e finado en Padua o 16 de xaneiro de 1443, coñecido polo alcume de **"Gattamelata"**, foi un dos *condottieri* (palabra derivada de *condotta*, que era o vocábulo co que se designaba ás tropas mercenarias), máis famosos do Renacemento italiano.

## Traxectoria 
De orixe humilde, seu pai era panadeiro, descoñécese o motivo do alcume pero mentres unhas versións se refiren ao seu carácter doce nas formas e implacable na execución, outras refírense a un derivado do apelido da nai (Melania Gattelli).

Comezou como soldado baixo o mando do nobre de Asís, Ceccolo Broglia, antes de entrar co seu amigo Brandolino Conte Brandolini&nbsp;ao servizo dun dos grandes capitáns do século XV, Andrea Fortebracci, coñecido como Braccio da Montone. Durante 1431 e 1432. contivo os problemas en Forli e en Rímini e outros lugares da Romaña, pero a falta de pago das débedas crecentes do papa

Gattamelata casou ao redor de 1410 con Giacoma Antonio da Leonessa, que morreu en Montagnana en setembro de 1466, e coa cal tivo 1 fillo que tamén foi mercenario e 5 fillas. A súa armadura consérvase no Museo do Arsenal de Venecia e o bastón de mando que recibiu de Venecia ao se converter no seu Capitán Xeneral, consérvase na Basílica do Santo en Padua.

## Escultura 
Gattamelata foi o modelo da estatua ecuestre realizada por Donatello, e que foi colocada na praza principal de Padua, cidade na que exerceu como ditador en 1437. Donatello fixo esta escultura ecuestre, unha das máis importantes do Renacemento, inspirándose no modelo da estatua ecuestre do emperador romano Marco Aurelio. A estatua do "condottiero" Gattamelata, foi a primeira estatua en honor dun guerreiro de toda a historia moderna.

## Notas
Polígono industrial de Vío

O **polígono industrial de Vío** é unha zona industrial e loxística duns 680 000 metros cadrados situada no lugar de Vío, no concello da Coruña.

## Historia 
Creouse mediante investimento privado a través dunha concesión municipal polos empresarios José Collazo e Manuel Jove. As obras de urbanización comezaron en 2006. En 2013 foi convertido en Zona de Actividades Loxísticas (ZAL) vinculada ao Porto Exterior de Punta Langosteira, en detrimento do polígono industrial de Morás, porén isto non supuxo o impulso que esperaba.. En decembro de 2016, ante o evidente estado de abandono da infraestrutura, foi utilizada como circuíto de carreiras ilegais de coches.

En agosto de 2023, comeza a construción dunha terceira nave no polígono, que vén a sumarse ás das empresas Facet Ibérica (nas instalacións da desaparecida Caramelo) e Prosaga.

## Accesos 
### Ferroviario e portuario 
* Está previsto conectar, sen data confirmada, o Porto Exterior co Eixe Atlántico a través do polígono, xa que ten recibido a consideración de ZAL.

### Estradas e autoestradas 
* O acceso de tráfico rodado realízase a través da Avenida Terceira, pertencente ao veciño polígono de Pocomaco.

## Notas
Catabois, Serantes, Ferrol

**Catabois** é un lugar da parroquia de Serantes no concello de Ferrol na provincia da Coruña na comarca de Ferrol.

## Lugares e parroquias 
### Lugares de Serantes 
### Parroquias de Ferrol
Imperio de Etiopía

O **Imperio de Etiopía** (en amhárico መንግሥተ፡ኢትዮጵያ, Mängəstä Ityop'p'ya), coñecido tamén como **Abisinia**, foi un imperio africano fundado contra 1270, cando Yekuno Amlak derrocou o último rei da dinastía Zagwe Yetbarak, dando orixe á dinastía Salomónica, así chamada debido á súa suposta descendencia do rei Salomón.

Yekuno Amlak asumiu o título de *negus neghesti* (ንጉሠ ነገሥት), é dicir, "rei de reis".

Naquela época o imperio comprendía o territorio hoxe coñecido como Etiopía e algunhas parte do sur de Eritrea, pero no momento do seu máximo esplendor, tamén incluía o norte de Somalia, Djibuti, o sur de Exipto, o Sudán oriental, o Iemen e o occidente da Arabia Saudita.

O imperio tivo unha duración de case 750 anos, desde o derrocamento da dinastía Zagwe en 1270 até a abolición da monarquía en 1975.

Considérase como o descendente directo do Reino de Axum, existente desde o século IV antes de Cristo, razón pola cal foi considerado por algúns como o Estado máis antigo do mundo.

O impero subsistiu até 1974, cando a monarquía foi derrocada por un golpe de Estado.

Foi a única nación africana (xunto con  Liberia) que resistiu con éxito a repartición de África levada a cabo polas potencias coloniais durante o século XIX.

## Véxase tamén 
### Bibliografía 
* Adekumobi, Saheed A. (2007): *The History of Ethiopia*. Westport: Greenwood Publishing Group. ISBN 0-3133.2273-2.
* Shillington, Kevin (2004): *Encyclopedia of African History, Vol. 1*. Londres: Routledge. ISBN 1-5795-8245-1.
* Pankhurst, Richard (2001): *The Ethiopians: A History*. Oxford: Blackwell Publishing. ISBN 0-6312-2493-9.

### Outros artigos 
* Etiopía
* África Oriental italiana
* Imperio Italiano
* Haile Selassie
* Guerra civil etíope

### Ligazóns externas 
*Abyssinia na *Encyclopaedia Britannica* volume 1, 1911.
*Ethiopia na *Encyclopaedia Britannica* volume 9, 1911. 
*[Abyssinia](http://en.wikisource.org/wiki/Collier%27s_New_Encyclopedia_(1921)/Abyssinia) na ''Collier's New Encyclopedia'', 1921.